Държавен вестник, бр. 28, 2024 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  28
НАРЕДБА № 6  
от 28 март 2024 г. 
за присъединяване на обекти към електри-
ческите мрежи
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят 
условията и редът за:
1. присъединяване на обекти за потребление 
на електрическа енергия към електрическите 
мрежи;
2. присъединяване на обекти за производ-
ство на електрическа енергия към електри-
ческите мрежи;
3. присъединяване на обекти за съхранение 
на електрическа енергия към електрическите 
мрежи;
4. присъединяване на обекти на мрежови 
оператори към електрически мрежи на други 
оператори;
5. промени в начина на присъединяване на 
съществуващи присъединени към електричес- 
ките мрежи обекти;
6. проучване на условията и начина на 
присъединяване, издаване на становище за 
присъединяване и сключване на предвари-
телен договор и договор за присъединяване 
на обекти;
7. преустановяване на присъединяването 
или на преноса на електрическа енергия 
до/от обекти.
(2) С наредбата се определят и граници-
те на собственост между електрическите 
съоръжения за присъединяване на обект и 
електрическите съоръжения, елементи на 
електрическата мрежа.
(3) По предложение на оператора на елек-
тропреносната и операторите на електрораз- 
пределителни мрежи или по своя инициатива 
Комисията за енергийно и водно регулиране, 
наричана по нататък „комисията“, приема 
методика за присъединяване на обекти към 
електрическите мрежи, включваща критерии 
за определяне условията за присъединяване; 
методиката гарантира, че присъединяването 
на нов обект не предизвиква нарушаване на 
показателите за качеството на пренасяната 
електрическа енергия както на вече присъ- 
единените, така и на новите обекти съгласно 
стандартите за характеристики на напреже-
нието на електрическата енергия.
Чл. 2. (1) Обекти за потребление, за про-
изводство и за съхранение на електрическа 
енергия се присъединяват към съответната 
електрическа мрежа при технически условия 
и начин, определени от съответния мрежови 
оператор, при отчитане на възможно най-доб- 
рото икономическо и техническо решение.
(2) Искането за проучване на условията 
и начина на присъединяване и исканията за 
сключване на предварителен договор за при-
съединяване и/или договор за присъединяване 
на обект по ал. 1 се подават до съответния 
мрежови оператор, на чиято лицензионна 
територия или към чиято мрежа ще се при-
съедини обектът. Искане за проучване на 
условията и начина на присъединяване на 
обект може да бъде подадено и по реда на 
чл. 140а от Закона за устройство на терито-
рията. Мрежовите оператори са длъжни да 
осигурят възможност за подаване на искани-
ята по тази наредба, съответно отговорите по 
тях, по електронен път по реда на Закона за 
електронното управление, и/или по електрон-
на поща, обявена на интернет страницата на 
оператора. Мрежовият оператор осъществява 
комуникация с ползвателите на мрежата и с 
лицата, на които предоставя услуги, писмено 
или по друг подходящ начин в съответствие 
с предоставените от съответното лице данни 
за контакт и/или направена регистрация в 
онлайн клиентски портал.
(3) Мрежовият оператор, към чиято мрежа 
ще се осъществи присъединяването, издава 
и договаря с лицето, поискало присъединя-
ването:
1. становище за условията и начина на 
присъединяване;
2. предварителен договор за присъединява-
не, когато такъв се изисква, сключен между 
съответния мрежови оператор, към чиято 
мрежа ще се осъществи присъединяването, и 
лицето, поискало присъединяването;
3. договор за присъединяване, сключен 
между съответния мрежови оператор, към 
чиято мрежа ще се осъществи присъединя-
ването, и лицето, поискало присъединяването 
на обекта.
(4) Проучването на условията и начина на 
присъединяване на обект се извършва след 
представяне на: 
1. документ, удостоверяващ наличието 
на вещно право да се строи в имота или 
в обекта, в който е или ще бъде изграден 
обектът или несамостоятелното съоръжение/
инсталация, или
2. нотариално заверено съгласие на собстве-
ника на имота за поставяне на обекта или на 
несамостоятелното съоръжение/инсталация 
или договор за наем, сключен със собственика 
на имота, и нотариално заверено съгласие на 
собственика на имота за поставяне на обек-
та или на несамостоятелното съоръжение/
инсталация.
(5) Предварителният договор за присъ- 
единяване се сключва преди изготвянето на 
инвестиционния проект за изграждане или 
преустройство на присъединявания обект.
(6) Договорът за присъединяване се сключва 
след одобряване на инвестиционния проект, 
когато е приложимо, и издаване и влизане в 
сила на разрешение за строеж за изграждане